
A   V   I   Z

asupra proiectului de Lege privind protecţia drepturilor salariaţilor în cazul transferului întreprinderii, al unităţii sau al unor părţi ale acestora, Camera Deputaţilor fiind Cameră decizională (PLx 665/2005).


În conformitate cu prevederile art. 89 şi 108 din Regulamentul Camerei Deputaţilor, modificat şi completat prin HCD nr. 34/2005, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă,  cu proiectul de Lege privind protecţia drepturilor salariaţilor în cazul transferului întreprinderii, al unităţii sau al unor părţi ale acestora, Camera Deputaţilor fiind Cameră decizională.


Potrivit prevederilor art. 60 din Regulamentul Camerei Deputaţilor,  membrii Comisiei au examinat proiectul de lege în şedinţa din 7 februarie 2006.


Proiectul de lege are ca obiect de reglementare protecţia drepturilor salariaţilor în cazul transferului întreprinderii, al unităţii sau al unor părţi ale acestora, constituind una din măsurile cuprinse în Programul legislativ prioritar pentru integrarea în Uniunea Europeană.

Proiectul de lege a fost respins de Senat, în şedinţa din data de 15 decembrie 2005.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate ca proiectul de lege să fie aprobat cu amendamente, conform Anexei nr. 1. 
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       
Consilier parlamentar

                                                                                                               


Alina Hodivoianu
ANEXA NR. 1
	Nr. Crt.
	Text Senat
	Text propus de Comisie

Autorul amendamentului
	Motivare

	1
	Art. 5 – (1) Drepturile şi obligaţiile cedentului care decurg din contractele individuale de muncă sau contractul colectiv de muncă aplicabil, existente la data transferului, vor fi transferate integral cesionarului.


	Se propune înlocuirea conjuncţiei “sau“  cu conjucţia “şi“:

Art. 5 – (1) Drepturile şi obligaţiile cedentului care decurg din contractele individuale de muncă şi contractul colectiv de muncă aplicabil, existente la data transferului, vor fi transferate integral cesionarului.

Autor: deputat Viorel Racoceanu
	Pentru claritatea textului.

	2
	Art. 7 – (2) Prevederile alin. (1) nu se aplică în cazul concedierii determinate de desfiinţarea locurilor de muncă ocupate de salariaţi ca urmare a dificultăţilor economice, a transformărilor tehnologice sau a reorganizării activităţii.

	Se propune eliminarea alineatului (2) al articolului 7.
Autor: deputat Iuliu Nosa
	Dezacord cu această prevedere care este preluată din Codul Muncii (art. 65).

	3
	Art. 10 – (2) Dacă în urma transferului, întreprinderea, unitatea sau părţi ale acestora nu îşi păstrează autonomia, salariaţii trasferaţi vor fi reprezentaţi de către reprezentanţii salariaţilor din întreprinderea cesionarului, până la constituirea sau investitrea unor noi reprezentanţi, în condiţiile legii. 
	Se propune introducerea sintagmei “cu acord manifest“:
Art. 10 – (2) Dacă în urma transferului, întreprinderea, unitatea sau părţi ale acestora nu îşi păstrează autonomia, salariaţii trasferaţi vor fi reprezentaţi cu acord manifest de către reprezentanţii salariaţilor din întreprinderea cesionarului, până la constituirea sau investitrea unor noi reprezentanţi, în condiţiile legii.

Autor: deputat Ion Stoica
	 Precizare necesară.

